Il-President Amerikan Joe Biden tenna li ma jiddispjaċihx mid-deċiżjoni li ħa biex jirtira lit-truppi tiegħu mill-Afganistan. Huwa qal dan hekk kif it-Talibani qed ikomplu bil-vjolenza bil-għan li jaħtfu aktar bliet mit-tmienja li diġà għandhom fil-kontroll tagħhom. F'kummenti li ta lill-ġurnalisti fil-White House, il-President Amerikan qal li l-Istati Uniti xorta waħda se jonora l-impenn li kien għamel mal-Afganistan; fosthom li jħallas is-salarji tal-militar Afgan kif ukoll ifornihom bit-tagħmir li jkollhom bżonn. Fl-aħħar nett huwa saħaq li l-Afgani jridu jiġġieldu għalihom infushom.